Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 206/14/4402	Levice, 13.8.2014
EEČ : 2-31-116-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno ac Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Hoci mu z ustanovenia § 62 a nasl. Zákona o rodine vyplýva povinnosť vyživovať svoje deti a to ml. XXXXX, narodenú XXXXX a ml. XXXXX, narodeného XXXXX a na základe rozsudku č. XXXXX Okresného súdu v XXXXX zo dňa XXXXX, právoplatného XXXXX bola ml. XXXXX a ml. XXXXX zverení do výchovy a starostlivosti matke XXXXX, pričom otec XXXXX bol týmto rozsudkom zaviazaný prispievať na výživu na ml. XXXXX sumou 80,- eur a na ml. XXXXX sumou 70,- eur mesačne vždy do 20-teho dňa toho ktorého mesiaca k rukám matky XXXXX, pričom ani napriek tomu, že bol za taký skutok dňa XXXXX odsúdený trestným rozkazom Okresného súdu v XXXXX sp. zn. XXXXX, právoplatným XXXXX a dňa XXXXX odsúdený trestným rozkazom Okresného súdu v XXXXX sp. zn. XXXXX, právoplatným XXXXX, túto vyživovaciu povinnosť si pravidelne neplní s výnimkou mesiaca december 2013, kedy uhradil sumu 50,- eur, mesiaca január 2014, kedy uhradil sumu 100,- eur a mesiaca február 2014, kedy uhradil sumu 150,- eur, čím mu za obdobie od XXXXX do dnešného dňa vznikol dlh na bežnom výživnom v sume 150,- eur,

lebo zanikla trestnosť činu

Odôvodnenie:
         Vyšetrovateľ Okresného riaditeľstva Policajného zboru, Odboru kriminálnej polície Levice (ďalej len „vyšetrovateľ PZ“) uznesením sp. zn. XXXXX zo dňa XXXXX v zmysle § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku XXXXX vzniesol obvinenie za prečin zanedbania povinnej výživy podľa § 207 odsek 1, odsek 3 písmeno a/, písmeno c/ zákona č. 300/2005 Z. z. Trestného zákona v znení neskorších predpisov (ďalej len „Trestný zákon“) s poukazom na § 138 písmeno j/ Trestného zákona na skutkovom základe uvedenom v citovanom uznesení. 
         Vyšetrovateľ PZ tunajšej okresnej prokuratúre predložil návrh na zastavenie trestného stíhania v zmysle § 215 odsek 1 písmeno h/  Trestného poriadku s poukazom na § 86 písmeno a/ Trestného zákona.
         Preskúmaním na vec sa vzťahujúceho vyšetrovacieho spisu som zistil, že návrh vyšetrovateľa PZ na zastavenie trestného stíhania je opodstatnený.
         Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu. 
         V zmysle § 86 písmeno a/ Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
         Z vyšetrovacieho spisu jednoznačne vyplýva, že obvinený XXXXX uhradil v plnej výške svoj dlh na splatnom výživnom a to zaostalé výživné ako aj bežné výživné, čo vyplýva z predložených poštových poukážok, ako aj z výpovede oprávnených XXXXX a XXXXX mladšieho, ktorí potvrdili prevzatie peňazí od obvineného s uvedením, že výživné je v súčasnosti riadne zaplatené a k veci taktiež uviedli, že neplnenie vyživovacej povinnosti zo strany obvineného nemalo žiadne negatívne následky na zdravý vývoj detí, pričom súhlasia s tým, aby trestné stíhanie vedené voči obvinenému XXXXX bolo zastavené. Úhrada výživného za mesiace jún 2014 a júl 2014 taktiež vyplýva z dodatočne predložených poštových poukážok, správy vyšetrovateľa k predloženým poštovým poukážkam, ako aj z úradného záznamu z telefonickej komunikácie s oprávnenou XXXXX, ktorá potvrdila úhradu výživného v plnej výške ku dňu XXXXX, čím bolo v potrebnom rozsahu deklarované a potvrdené, že obvinený si naďalej plní svoju vyživovaciu povinnosť.   
         Z vykonaného dokazovania jednoznačne vyplýva, že skutok, pre ktorý sa vedie trestné stíhanie sa stal, tento vykazuje všetky znaky trestného činu a tento skutok spáchal obvinený, čo vyplýva jednak z doznania obvineného XXXXX, ako aj z výsluchu oprávnených XXXXX a XXXXX mladšieho a zabezpečených listinných dôkazov, avšak v dôsledku úhrady výživného za rozhodné obdobie až do vydania tohto rozhodnutia obvineným zanikla trestnosť činu podľa § 86 písmeno a/ Trestného poriadku a z toho dôvodu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor